Arvoisa katsoja, tervetuloa mukaan Herra käyttää lääkäriä -ohjelmaan.
Tulevissa jaksoissa käsittelen ihmisen eri aisteja.
Jumala haluaa olla yhteydessä -
luomiinsa Jumalan kuviin monien aistien kautta.
Ihmisen aistit eivät aina toimi täydellisesti.
On kuuromykkiä, kuuromykkäsokeita -
ja henkilöitä, joilla on tuntoaistissa vaikeuksia.
Silti Jumala on omiinsa yhteydessä Pyhän Hengen kautta, -
joka opettaa ja lohduttaa meitä.
Hyvä esimerkki on Helen Keller, joka oli kuuromykkäsokea.
Silti hän sai Pyhän Hengen kautta lohdutusta -
ja pystyi kommunikoimaan ihon kautta.
Jumala on tehnyt meidät ihmeellisesti.
Mitä enemmän tutkitaan, sen varmemmin Luojan käden jälki, -
suunnittelu näkyy joka asiassa.
Ihminen etsii kuumeisesti älyk- kyyttä teleskoopeilla avaruudesta.
Mitä pidemmälle tunkeudutaan maailmankaikkeuteen, -
sen selvemmäksi tulee, ettei sieltä mitään älykkyyttä löydy.
Jos vaihdetaan teleskooppi mikroskooppiin -
ja tutkitaan solua, niin sieltä se Jumalan nerokkuus löytyy.
Mitä syvemmälle mennään, sen selvempää on Jumalan olemassaolo.
Aivan äskettäin, alkuvuonna 2017 -
tehtiin hyvin merkittävä löytö.
Jos se pitää paikkansa, se kertoo Jumalan allekirjoituksesta -
käden jäljestä ja sulkee pois sen ajatuksen, -
että kaikki olisi sattumalta kehittynyt.
Että sinä ja minä olisimme kehitty- neet alkuräjähdyksen kaasusta.
Äskettäin löytyi hyvin syvältä kromosomista DNA:sta tietty asia.
On luultu, että 3-kirjaimiset koodisymbolit rakentavat kaiken.
Onkin ehkä niin, että tarvitaan 3:n 3-kirjaimisen koodin yhdistelmiä.
Jos tämä äskettäin julkaistu havainto pitää paikkansa, -
se osoittaa, että kaiken takana -
aivan kiistattomasti on suunnittelu ja Luoja.
Siitä ei ole epäilystäkään.
Sinut ja minut on tehty 30 000 miljardista solusta.
Siis 30 000 miljardia solua.
Kaikki on lähtenyt liikkeelle yhdestä solusta.
Voit sulkea silmät ja ajatella Luojan ajatuksia eli -
mitä kaikkea Hänen piti suunnitella, kun Hän teki sinua 1 solusta.
Luojan piti siitä kutoa kokoon ihminen, kuten Psalmissa sanotaan: -
"Sinä kudoit minut kokoon äitini kohdussa."
Samalla piti tehdä Jumalan kuva, -
joka pystyy näkemään, kuulemaan, haistamaan, maistamaan, -
tuntemaan kipua, kosketusta, kylmää, kuumaa, värinää.
Piti tehdä soluja, jotka pystyvät aistimaan paineen, happamuuden, -
eri aineiden pitoisuuksia, näkemään värejä.
Silmistä löytyi äskettäin jopa aiemmin tuntematon solu.
Se on solu, joka pystyy erottamaan vuodenaikoja -
eli arvioimaan valoisuutta -
ja vaikuttamaan aivojen hormonaaliseen toimintaan.
Jumala on siis nero.
Hän on tehnyt yhdestä solusta ihmisen, -
jossa on 30 000 miljardia solua -
ja lisäksi 300 erilaista solua, jotka pystyvät näihin toimintoihin.
Tämä on käsittämättömän nerokasta.
Mitä syvemmältä siis tutkitaan ja mitä enemmän tiede paljastaa, -
(Jumala varmaan haluaa meidän tekevän tieteellistä tutkimusta) -
sitä suurempi ylistys tulee Jumalalle tästä nerokkuudesta.
Tänä päivänä voimme olla varmoja siitä, -
että Jumalan suunnitelma paljastuu -
näissä ihmisen rakenteissa ja soluissa.
Ja uskovalle se totta kai paljastuu.
Ei tarvitse olla tiedemies tai oppinut, jotta voi olla uskova, -
vaan Jumala huolehtii, lohduttaa, opastaa sinua Pyhän Hengen kautta.
Yksittäinen solu on kuin suuri, valtava kaupunki, -
jossa on erilaisia työntekijöitä jopa 1 000 miljoonaa; -
kokoonpanolinjoja, entsyymejä, työ- miehiä, pyörintä- ja kävelykoneita.
Se ottaa sisään tuotteita. Valmiita tuotteita kuljetetaan ulos.
On keskustietopankki, josta otetaan tietoja.
Juuri tietylle solulle sopiva tiedosto avataan.
Jokaisessa solussa on 100 hyllymetriä kirjoja.
Maksasolu käyttää tätä kirjastoa, munuaissolu taas tuota kirjastoa.
Se korjaa tietokopioinnin virheitä. Siinä on jätehuolto ja kierrätys.
Kaikki nämä asiat ovat selvinneet ihan viime vuosina.
Nobel-palkintoja on annettu näistä keksinnöistä, -
jotka todella kumoavat darvinismin tai kehitysopin.
Olen tehnyt aiheesta TV7:lle sarjan Nobel darvinismin nollaamisesta.
Siinä osoitetaan, että kehitysopillinen ajatus, ettei Jumalaa ole, -
on parin viime vuoden aikana täysin kumottu tieteen keinoin.
Solu pitää myös yhteyttä muihin soluihin.
Kaikki 30 000 miljardia solua ovat yhteydessä keskenään.
Solu jakautuu ohjelmoidusti säätö- ohjelmin. Kaikki on ohjelmoitua.
Siellä on "kielioppi", jolla ko. tiedostoa käytetään -
riippuen elimestä eli onko kyseessä maksa, munuaiset, silmä tai korva.
Se jakautuu ohjelmoidusti, mutta se myös kuolee ohjelmoidusti.
Tämä on darvinisteille tosi hankala pala.
Miksi darvinistinen sattumameka- nismi olisi kehittänyt soluja, -
jotka on ohjelmoitu kuolemaan. Se on kuitenkin välttämätöntä.
Syntyessämme käsi on kuin rukkanen. Kun sormet eriytyvät, -
välisolujen pitää kuolla, mikä on ohjelmoitu.
Samoin lisääntymisessä ihmisen sukusolujen muodostuminen on -
käsittämättömän monimutkainen tapahtuma.
Alleviivaan, että Jumalan nerokkuus, luominen -
tulee esiin sitä paremmin, mitä syvemmälle yksityiskohtiin mennään.
Me saamme tietää lisää, ja Jumala pikkuhiljaa avaa ymmärrystämme, -
miten nerokas Hänen luomakuntansa on.
Voimme ylistää Hänen nerokkuuttaan sen sijaan, -
että keksisimme kehitysopillisen tarinan siitä, -
miten tällaiset nerokkuudet syntyvät itsestään. Tästä pian lisää.
Solut muodostavat elimiä. Ne erikoistuvat kantasoluista.
Solut mahdollistavat liikkumisen, mutta ne liikkuvat itsekin.
Esim. tautitorjunnassa valkosolut läpäisevät verisuonen seinämän.
Ne menevät bakteerien luo ja tuhoavat ne.
Tappajasolut kiertävät meissä joka päivä tuhoten -
mahdollisesti jopa satoja syövänalkuja.
Tässä langenneessa maailmassa on sairauksia.
Siitäkin Jumala on huolehtinut, että niitä ehkäistään -
ja pidetään meistä huolta.
Lisäksi solut toimivat myös sähkökaapeleina.
Ne viestivät sähköisesti, toimivat valokaapeleina, -
mikä oli hämmästyttävä havainto joitakin vuosia sitten.
Miten solu toimii valokaapelina, ja mitä se tarkoittaa?
Solut näkevät värejä.
Meillä on tappisoluja, jotka on varustettu 3 pigmentillä.
Ne aistivat tiettyjä valon aallon- pituuksia ja näkevät värejä.
Asia on huippuajankohtainen keväällä 2017.
Nyt on kulunut 50 v. siitä, kun Suomessa syntynyt, -
myöhemmin Ruotsin kansalainen Ragnar Granit sai Nobel-palkinnon.
Hän selvitti, miten ihminen näkee värejä.
Hän oli hyvin nerokas mies, -
ja hän innostui tähän tutkimukseen filosofiselta pohjalta.
Häntä peloteltiin, ettei pidä lähteä tutkimaan värien näkemistä.
Tutkimus veisi loppuelämän, eikä mitään selviäisi.
Granitilla oli kuitenkin näky asiasta.
Hän oli hyvä tutkija, koska hylkäsi kaikki vallitsevat teoriat.
On oikein kyseenalaistaa vallitsevat selitykset, kuten kehitysoppi -
ja lähteä puhtaalta pöydältä katsomaan, mitä luonnossa on.
Granit selvitti värinäön salaisuuden ja sai siitä Nobel-palkinnon.
Hyvin mainio mies.
Miksi esim. juutalaiset ovat niin älykkäitä?
Eräs syy siihen on, että he lukevat ja tutkivat kirjoituksia -
ja asettavat kaiken kyseenalaiseksi.
Neuvottelussa juutalainen kyseen- alaistaa dogmit ja uskomukset -
ja alkaa etsiä ihan uusia ratkaisuja.
Siksi esim. lääketieteen Nobeleista n. puolet on annettu juutalaisille.
Mitä se näkeminen oikein on?
Se on äärimmäisen monimutkainen ja vähän ymmärretty tapahtuma.
Tässäkin on menty hurjaa vauhtia eteenpäin aivan viime vuosina.
Vieläkin koulukirjoissa on merkillinen ajatus, -
että silmä olisi ikään kuin kamera. Se on kaikkea muuta kuin kamera.
Ei valokuvaus- eikä videokamera, vaan ihan jotain muuta.
Näin koulukirjat ovat täysin vanhentuneita.
Ne opettavat täysin väärää oppia siitä, -
että silmä olisi kehittynyt valolle herkästä solusta, -
joka olisi painunut kuopalle ja kehittänyt eteensä linssin.
Ei se niin ole, vaan silmä on aivan jotain muuta kuin kamera.
Se selviää näissä jaksoissa myöhemmin.
Meidän täytyy aina katsoa kokonaisuutta.
Me katsomme metsää emmekä puita. Katsomme kokonaisuutta.
Esim. se seikka, että me näemme, johtuu siitä, -
että aurinko lähettää juuri silmälle sopivaa valoa.
Se on hämmästyttävää, koska aallonpituusvalikko, -
elektromagneettinen spektri on kilometrien pituinen.
Siitä valitaan ihan pieni siivu, jossa on nähtävät värit.
Ne tulevat läpi niin, että ilmakehä siivilöi vaaralliset ultravioletit.
Kaikki on suunniteltu. Auringon tuottama valo on -
juuri näön kannalta oikeaa ja myös sellaista, -
että voidaan rakentaa biologisesti toimiva silmä.
Emme voi katsoa röntgen- tai gammasäteitä tai radioaaltoja.
Vain tosi pieni siivu spektristä on valittu näkemiseen ja väreihin.
Silloin voidaan rakentaa silmä. Meidän silmämme on n. 2,5 cm.
Isoin silmä on aikanaan ollut kala- liskolla ja on 10 kertaa isompi.
Siinä rajoissa se liikkuu.
Huomaat, että kaikki yksityiskohdat on yhteensovitettu, -
jotta järjestelmä pelaa.
Tämän takia yleisnäkemys on äärimmäisen tärkeä.
Näkyvä valo tulee auringosta. Se on ainoa mahdollinen aallonpituus -
silmän koon ja myös yhteyttämisen kannalta.
Kasvithan tuottavat meille ruoan.
Sehän tulee myös fotonista, joka iskee viherhiukkaseen -
ja tuottaa ruoan. Sekin on optimoitu.
Se on ainoa vaihtoehto, jotta täällä olisi ruokaa.
Kaikkein huvittavinta on tämä: -
Evoluution mukaan täällä on ollut elämää 4 miljardia vuotta.
Olisiko aurinko koko ajan paistanut tasan samaa lämpöä tänne niin, -
että lämpötila olisi ollut vakio? Ei tietenkään!
Ei ajatella, että 4 miljardia vuotta sitten -
aurinko olisi ollut ihan liian kylmä ja tämä planeetta umpijäässä, -
jos kehitysoppi eli evoluutio olisi totta.
Mutta kun se ei ole, nämä on helppo kumota.
Tänä päivänä on oikeastaan aika outoa, -
että itseään viisaina pitävät tiedemiehet -
uskovat tämmöiseen hassutukseen: -
4 mrd vuotta vanhaan alkusoluun, josta me olisimme kehittyneet.
Kaikki tämä on viime vuosien tiedon valossa -
helppo kyseenalaistaa ja tuhota koko ajatus.
Silmän kehittyminen jostain valo- herkistä soluista ei ole totta.
Luomakunnan ihmeellisimmät silmät olivat jo muinoin.
Tässä on trilobiitti, jonka olen tuonut Marokosta Atlas-vuoristosta.
Kehitysopin mukaan tämä on yli 300 miljoonaa vuotta vanha.
Tämä on hassu väite, koska vuoret kuluvat sitä vauhtia, -
että tämänkaltaisesta vuoresta 10 miljoonassa vuodessa -
6 km menisi eroosion mukana hiekkana ja mutana meren pohjaan.
On jo sinänsä huvittavaa, että tämä olisi -
300 milj. vuotta vanha trilobiitti Atlas-vuoristosta.
Tämän trilobiitin silmä, josta kohta näet kuvan, -
on luomakunnan ihmeellisin silmä.
Ensimmäisten monisoluisten eliöiden silmät heti elämän alkuvaiheessa -
ovat jo paljon monimutkaisempia kuin mikään silmä nykyään.
Tämä kumoaa ajatuksen silmän kehityksestä ihan täysin.
Olen prof. Matti Leisolan kanssa toimittanut kirjan -
Evoluutio ja biologinen informaatio, -
jossa kirjoitan enemmän tästä mielenkiintoisesta silmäasiasta.
Ensimmäisiä eläimiä trilobiitin lisäksi oli paljon muita: -
opabinia, anomalocaris, haikouella ym.
Tästä nähdään, että monimutkai- simmat silmät on luotu jo alussa, -
eikä mitään evoluutiota ole.
Trilobiitin silmät ovat todella momutkaiset, -
koska ne poistavat pallopoikkeaman.
Mikä se pallopoikkeama on? Tässä on linssi, -
jota pitkin valo taittuu esim. mykiöstä.
Ongelmana on, että linssin keskeltä menevät valonsäteet -
taittuvat hiukan eri tavalla kuin reunoilta.
Silloin väreistä ja kuvasta tulee epäselviä.
Silmä joutuu terävöittämään kuvan joka paikasta.
Se kyllä pystyy sitä aika lailla tekemään skannaamalla.
Trilobiitin linsseissä on tehty tietty hionta.
Se on paraabeliksi hiottu asfäärinen linssi.
Pallopoikkeama on poistettu hiomalla trilobiitin linssistä -
joko erikoishionnalla, joka nykyisin on mahdollista, -
tai on laitettu kaksi linssiä päällekkäin eli kaksoislinssi.
Trilobiiteillä voi olla 10 000 linssiä/silmä, -
näkökenttä lähes 360 astetta.
Niillä voi olla mm. moninkertainen 3-ulotteinen näkö.
Ne on sovellettu merenpohjan hämärään.
Niissä on mykistäviä, nerokkaita, optisia ratkaisuja, -
joita tiedemiehet kovin koettivat selvittää: -
miten pallopoikkeama poistetaan hiomalla tai kaksoislinssillä?
Jumala on heti kättelyssä varustanut trilobiitit, -
(kuin sukupuuttoon kuollut katka- rapu) ihmeellisellä silmällä, -
missä äärimmäisen monimutkaiset optiset ratkaisut on tehty.
Jos joku sanoo, että luonnossa ei ole mitään suunnittelua, -
niin väite kumoutuu heti, -
koska nämä optiset ratkaisut ovat havaittavissa.
Samoin jokaisella eliöllä on juuri sellainen silmä kuin se tarvitsee.
Trilobiittisilmä on sovellettu meren optisiin ominaisuuksiin.
Kaikki liikkeet havaitaan. Kuva on terävä.
Kuvan terävöittämistä voidaan tavallaan kopioida -
nykyisiin Full HD -televisioihin. Trilobiiteiltä se jo löytyy.
Niillä oli tarkka näkö nerkokkaista optisista ratkaisuista johtuen.
Ne on tehty havaitsemaan liikettä, ja kuvapisteitä on valtavasti.
Jos on 10 000 linssiä/silmä, niin kuinka se terävöitetään -
merenpohjan hämärään tai terävänäköön?
Kaikkein monimutkaisimmat silmät, joita ei enää ole olemassakaan, -
olivat heti kättelyssä valmiina, -
kun Jumala loi trilobiiteille nämä ihmeelliset silmät.
Jumala on suunnitellut trilobiitille 3-ulotteisen näön.
Trilobiitti näki yhdelläkin silmällä kaiken 3-ulotteisena, -
mihin me emme samalla tavalla pysty.
Luonnonvalinnalle tämä on ylittämätön kuilu.
Sattumanvaraiset luonnonvalinta ja mutaatiot eivät tee tällaista, -
vaan se vaatii äärimmäisen nerokasta suunnittelua.
Trilobiiteilla voi olla siis jopa 2-kertainen 3-ulotteinen näkökyky.
Se antoi niille erittäin hyvän saalistuskyvyn -
ja samalla mahdollisuuden välttää tulemasta itse syödyksi.
Trilobiiteillä on 3:n tyyppisiä silmiä, tässä vain yksi.
Trilobiittien koko on tämä, mutta Etelä-Ruotsista vuoren seinästä -
on löydetty jopa lähes 2 m pitkä trilobiitti.
Nykyään se on kuollut sukupuuttoon. Jostain merten syvyyksistä -
sen vielä ehkä voi löytää, koska 95 % merestä on tutkimatta.
Sieltä löytyy jatkuvasti kaikkea jännittävää syvälle mentäessä.
Sieltä on löydetty mm. tällainen otus kuin -
gigantocypris eli jättiraakkuäyriäinen, -
joka on kooltaan vajaat 3 cm ja elää pimeässä n. 1 km:n syvyydessä.
Sillä on kuitenkin silmä ja herkkä, mutta epätarkka näkökyky.
Silmä toimii peileillä.
Jättiraakkuäyriäisen silmä on todella hämmästyttävä.
Koska ei ole päivänvaloa, se kerää saaliseläinten valonsäteilyn -
peilien avulla. Linssiä sillä ei ole ollenkaan.
Siellä syvyydessähän eliöillä on omat "taskulamput" mukana.
Ne voivat erittää onteloihinsa ruokaa valoa tuottaville bakteereille.
Sitten siellä asuu valoa tuottavia bakteereita.
Niissä on usein valonsäätelykin; ne voivat lisätä tai vähentää valoa.
Jättiraakkuäyriäinen havaitsee "taskulampun" valon, -
joka tulee saaliseläinten kyljessä olevista kuopista, -
missä valoa tuottavat bakteerit ruoan takia elävät.
Se kerää valon peilien avulla.
Useimmat eläimet taittavat ja tarkentavat valon linssien avulla, -
mutta jotkut jättiraakkuäyriäisen tavoin peileillä.
Sillä on valoherkkien solujen alla pari suurta parabolista peiliä.
Peilisilmän löytänyt tutkija sanoi, -
että Alister Hardy kuvasi silmiä näin: -
Silmäparin takana on suuret metallimaiset heijastimet, -
jotka muistuttavat suuren auton ajovaloja.
Ne ikään kuin kurkistelevat lasi- ikkunoista, -
ja koverat peilit epäilemättä korvaavat edessä olevan linssin.
Se ei tarkenna yhteen pisteeseen, vaan viivamaisesti, -
jotta se saa saaliseläimen mahdollisimman hyvin syötyä.
Toinenkin äyriäinen on löydetty syvyyksistä: -
scypholanceola-äyriäinen syvältä merestä.
Sillä on arvoitukselliset peili- silmät. Peilit muistuttavat korvia.
Eläimellä on 2 peiliä molemmin puolin keräten valoa tehokkaasti.
Näin se paikantaa saaliin.
Kun myöhemmin näissä jaksoissa puhutaan korvasta, -
niin selviää, miksi korva on tämmöinen kuin se on.
Siihen on monta syytä, jotka ovat selvinneet viime aikoina, -
mutta mm. tämä on stereokorva, ikään kuin 2 korvaa päällekkäin.
Näin se millisekunneissa laskee tulevasta äänestä, mistä ääni tuli.
Sitten on macropipus-rapu.
Sillä on parabolinen superpositiosilmä.
Sillä on sekä sylinterimäiset linssit että paraboloidit peilit.
Sillä on siis sekä linssit että peilit.
Näiden eri silmien uusdarvinistinen evoluutio on hämärän peitossa.
Kerron lisää eläinten ihmeellisistä silmistä -
kirjassani Eläimet opettavat.
Joka haluaa niistä lisätietoa, voi käydä sieltä katsomassa.
Miten evolutionisti selittää nämä silmät?
Niillä on tarina, jolla saataisiin vain yhdentyyppinen silmä, -
mutta kun niitä on 50 erilaista, pitäisi keksiä 50 tarinaa.
Äskettäin oli Helsingin Sanomien tiedepalstalla eräs tarina.
Kun kalat alkoivat nähdä ja näkivät ruokaa maan pinnalla, -
ne lähtivät kävelemään, ja näin raajat olisivat kehittyneet.
Evoluutio, kehitysoppi on lähinnä tällaista sadun kerrontaa.
Raajat kehittyivät, kun kalojen näkö parani, ja ne alkoivat kävellä.
Tämä koomisuus johtuu siitä, että tarvitaan joku tarina.
Kun Jumala hylätään, pitää keksiä satu, -
jota opetetaan kaikissa TV-ohjelmissa, -
ja aivopestään ihmisistä ateisteja ja kehitysoppiin uskovia.
Kaikki tämä kumoutuu, kun tutki- taan luontoa, päätellään itse, -
tutustutaan materiaaliin, kuten esim. Eläimet opettavat -kirjaan.
Näin saadaan eväät ajatella itse.
Ajattele itse, niin asiat selviävät!
Arvoisa katsoja, kiitos, kun olet katsonut ohjelmaamme.
Jos näistä ohjelmista on sinulle hyötyä tai iloa, -
voit tukea niiden tuottamista.
Tarkoitus on antaa selkeitä neuvoja ihmiskehon toiminnoista, -
tavallisista sairauksista ja niiden hoidosta.
Ennen kaikkea ylistämme ihmeellistä Jumalaa ja Luojaa, -
joka on todella ihmeellisen ihmisen rakentanut ja suunnitellut.
Jumala sinua siunatkoon.
Tekstitys: Tuula-Riitta Virrankare